ટેકનોલોજી એક્વીઝેશન માટે પ્લાન્ટ અને મશીનરીમાં મહત્તમ ૫૦ લાખની સહાય ઉપરાંત SME એકમોને SME એક્સચેન્જ મારફત કેપીટલ વધારવા ૨૦ થી ૩૦ ટકા લેખે ૫ લાખની મર્યાદામાં સહાય કરવામાં આવે છે. આ ઉપરાંત ઇન્ફ્રાસ્ટ્રક્ચર માટે GIDC અને ઇન્ડસ્ટ્રીયલ સિવાયનાં વિસ્તારોમાં પાણી, ગેસ અને એપ્રોચ રોડ, બનાવવા માટે કરેલ ખર્ચના ૭૫ ટકા લેખે મહત્તમ રૂા.૧૫ લાખ, માઇક્રો અને સ્મોલ એકમોને GIDC માં ડેવલપ કરેલ પ્લોટ ઉપર તેમજ મલ્ટીસ્ટોરેડ રોડ ઉપર એલોટમેન્ટ કિંમત ઉપર ૭૦ ટકા સહાય આપવામાં આવે છે. ઉપરાંત MSE માટે પ્રાઇવેટ ડેવલપર દ્વારા બનાવવામાં આવેલ પ્લોટ ઉપર પ્રાઇવેટ ડેવલપરને જમીન, બિલ્ડીંગ અને અન્ય માળખાગત સુવિધા ઉભી કરવા માટે કરેલ ખર્ચના ૭૦ ટકાની સહાય કરવામાં આવે છે.